Jabir Sani Mai-hula
Dr Jabir Sani Mai-hula An haifi Jabir Mai-Hula a ranar 3 ga watan Yulin shekara ta 1981 a garin Sifawa da ke jihar Sokoto.

Karatu 
Jabir Ya fara karatun addini wajen mahaifi da mahaifiyarsa a gida na Fiƙihun Malikiyya da Iziyya da Ahalari, sannan ya halarci makarantar addini da ke cikin gidansu inda ya karanci Ƙur'ani da Hadisi.

Ya kuma halarci makarantar soro wajen Malam Ibrahim Auro. Ya yi makarantar firamare a Sokoto sai sakandare ta Kwalejin Fasaha ta Rinjin Sokoto.

Bayan nan sai ya samu gurbin yin digiri A Madina a shekarar 1999, amma sai da ya fara koyon Larabci na tsawon shekara ɗaya. A lokacin shi ne ɗalibi mafi ƙarancin shekaru Najeriya.

Ya fara karatun digiri a fannin Hadisi a shekarar 2000 inda ya gama a 2004. Sai ya zarce da karatun share fagen digiri na biyu wato Post Graduate Diploma a Harkokin Siyasa a Musulunci da Alkalanci duk a Madinan inda ya gama 2005.

Ya koma Najeriya ya yi hidimar ƙasa tsakanin shekarar 2005 zuwa 2006. Ya fara aikin koyarwa a makaranatr koyon shari'a ta Legal a Sokoto.

A 2011 ya samu damar zuwa Birtaniya yin digiri na biyu a Jami'ar East London kan Ilimin Musulunci da na Gabas Ta Tsakiya. Ya koma Najeriya a 2012 inda ya fara aiki a Jami'ar Jihar Sokoto a shekarar 2013.

Ya koma Birtaniya a shekarar 2014 don karatun digirin-dirgir a Jami'ar Nottingham. Ya ka ace Shugaban Musulmin Jami’ar Nottingham (wato Isoc president) daga Maris 2016 zuwa Maris 2017. Ya zama Shugaban sashen Nazarin Larabci da Addinin Musulunci a Jami’ar Jihar Sokoto daga 2019 zuwa 2023. A yanzu haka an zabeshi Dean Faculty of Arts and Islamic Studies daga Maris 2023.

Da'awa 

Mai-Hula ya fara harkar da'awa tun yana hidimar ƙasa a Abuja a shekarar 2005, yana koyar da mutane karatu da kuma yin wa'azi a Abuja.

A 2006 ya fara koyar da yaran unguwa a Sakwwato. A 2009 kuma ya fara babban majalisi a Sokoton.

"Daga lokacin abu ya kankama na sa ɗambar karatun Sinani Abu Daudu har yanzu ana yi ba a kammala ba," in ji shi.

Malam ya ce duk ranakun Alhamis da Juma'a ana karance karance a gidansa.

Ya zama limamin Juma'a sannan akwai masallatan Juma'a uku a Sokoto da ke ƙarƙashinsa.

Iyali 
Malam Jabir yanada mata biyu da yara biyu.

Manazarta